Author: administrator
Last saved by: viktoria.radvanska
Company: Abyss

Predkladacia správa

               Vláda SR uznesením č. 396 zo dňa 17. apríla 2002 v bode B.2 uložila ministrom predkladať na rokovanie vlády správu o výkone práv akcionára v akciových spoločnostiach so 100 % majetkovou účasťou štátu, ak takéto akciové spoločnosti sú v pôsobnosti príslušného ministerstva, a to každoročne v termíne do 30. júna.
 
            V rezorte Ministerstva zahraničných vecí Slovenskej republiky pôsobí akciová spoločnosť so 100 %  majetkovou účasťou štátu Správa služieb diplomatickému zboru, a.s., ktorej jediným akcionárom je Ministerstvo zahraničných vecí Slovenskej republiky v zastúpení ministrom zahraničných vecí.
 
Táto vznikla na základe uznesenia vlády SR č. 746/2001 transformáciou príspevkovej organizácie v pôsobnosti Ministerstva zahraničných vecí Slovenskej republiky dňa 1. októbra 2001.
 
Nakoľko je materiál informatívneho charakteru, nelegislatívnej a nekoncepčnej povahy a nevyplývajú z neho žiadne úlohy, nebol predmetom medzirezortného pripomienkového konania. Predkladaný materiál nemá finančný, ekonomický ani environmentálny vplyv, ani vplyv na zamestnanosť a podnikateľské prostredie.